SET พรุ่งนี้อ่อนตัวต่อ รอความชัดเจนปัจจัยตปท.
โบรกฯมองแนวโน้มการลงทุนในวันพรุ่งนี้ (14 มิ.ย.) เชื่อว่าดัชนีน่าจะยังคงอ่อนตัว จากความไม่ชัดเจนของอังกฤษว่าจะออกจาก EU หรือไม่ และราคาน้ำมันที่อยู่ในระดับสูง หรือประมาณ 50 เหรียญสหรัฐ/บาร์เรล ก็อาจจะมีการปรับตัวลง เนื่องจากสหรัฐฯเริ่มกลับมาผลิตน้ำมันเพิ่มขึ้นเป็นสัปดาห์ที่สอง ซึ่งอาจจะเป็นตัวกดดันให้ราคาน้ำมันปรับตัวลงได้อีก พร้อมให้แนวรับ 1,415-1,420 จุด ส่วนแนวต้านให้ไว้ที่ 1,435-1,440 จุด
13 มิ.ย. 2559

นายอภิชาต ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ เปิดเผยว่า ตลาดหุ้นไทยวันนี้ (13 มิ.ย.) แกว่งตัวในแดนลบ เช่นเดียวกับตลาดหุ้นอื่นในภูมิภาค ซึ่งมีปัจจัยมาจากความกังวลต่อเศรษฐกิจโลก และความไม่แน่นอนของผลการลงประชามติของชาวอังกฤษที่จะตัดสินใจว่าจะออกจากสหภาพยุโรป (EU) หรือไม่ ในวันที่ 23 มิ.ย.นี้ หลังมีผลสำรวจล่าสุดของ ORB พบว่า 55% ของกลุ่มผู้แสดงความคิดเห็น สนับสนุนให้อังกฤษออกจาก EU ซึ่งอาจจะส่งผลกระทบต่อตลาดหุ้น เศรษฐกิจ การค้าชะลอตัวได้
ส่วนแนวโน้มการลงทุนในวันพรุ่งนี้ (14 มิ.ย.) เชื่อว่าดัชนีน่าจะยังคงอ่อนตัว จากความไม่ชัดเจนของอังกฤษว่าจะออกจาก EU หรือไม่ และราคาน้ำมันที่อยู่ในระดับสูง หรือประมาณ 50 เหรียญสหรัฐ/บาร์เรล ก็อาจจะมีการปรับตัวลง เนื่องจากสหรัฐฯเริ่มกลับมาผลิตน้ำมันเพิ่มขึ้นเป็นสัปดาห์ที่สอง ซึ่งอาจจะเป็นตัวกดดันให้ราคาน้ำมันปรับตัวลงได้อีก พร้อมให้แนวรับ 1,415-1,420 จุด ส่วนแนวต้านให้ไว้ที่ 1,435-1,440 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 4.94 บาท เพิ่มขึ้น 0.34 บาท
CPALL ปิดที่  47.50 บาท ลดลง 0.75 บาท
PTTEP ปิดที่  81.00 บาท ลดลง 1.00 บาท
PTT ปิดที่ 316.00 บาท ลดลง 1.00 บาท
IVL ปิดที่  32.00 บาท เพิ่มขึ้น 0.50 บาท